*د افغانی سرې میاشتې د بلخ نمایندګۍ اړوند د ځوانانو او رضاکارانو کلوپ ۱۰۰ تنه زده کوونکو د سیرت النبی په ازموینه کې کډون وکړ*. نن یک شنبه ورځ د روان ۱۴۴۵ سپوږمیز کال د رجب المرجب میاشتې ۳ مه نېټه د افغانی سرې میاشتې د بلخ نمایندګۍ د ځوانانو او رضاکارانو کلوپ کې د سیرت النبی ازموینه په رسمی ډول ترسره شوه. لومړی د ازموینې غونډه د قران کریم په څو مبارکو ایاتونو سره پیل شوه ورپسې بیا د شمال زون سرې میاشتې ریاست د دعوت او ارشاد عمومی مدیریت مدیر ښاغلی مولوی لعل محمد همت د سیرت النبی د ارزښت په اړه لنډه وینا وکړه؛ وروسته له هغه د ځوانان او رضاکارانو کلوپ ۱۰۰ تنه زده کوونکو ته د ازموینې پارچې توزیع کړې. همدارنګه د دعوت او ارشاد مدیریت په همغږۍ د یادې ازموینې چارې د ځوانانو او رضاکارانو کلوپ مدیریت اړوند استادانو لخوا پر مخ وړل کېدې. درنښت #: د خپرونو مدیریت